Muitos montanyeses tienen un sentiu especial ta detectar a presencia de lupos y ye tema recurrent de muitas historias y leyendas un hombre que buscando un puesto a on que acubillar-se en una nueit hibernal en mel meyo d'o mont plega enta un puesto a on una fuerza sobrenatural no le deixa pasar, encara que quiere fer-lo, habendo de marchar por o camín que veniba. Ya de maitins en o mesmo puesto por a on no s'atrivió a pasar descubre os sinyals d'un lupo que bi heba estau aguaitando.